Държавен вестник, бр. 31, 2009 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  31
Г л а в а  т р е т а
ДОКУМЕНТИ, УДОСТОВЕРЯВАЩИ
ДЕЙНОСТТА НА ВОДАЧИТЕ
Раздел I
Работен дневник и график за работата на
водачите
Чл. 8. (1) Превозвачите и ръководителите на
предприятия, извършващи превози за собстве-
на сметка, изготвят индивидуални работни днев-
ници за работата на водачите по образец, посо-
чен в приложението по чл. 11, ал. 1 от Наредба-
та за организация на работното време на лица-
та, които извършват транспортни дейности в
автомобилния транспорт, приета с ПМС № 244
от 11.09.2006 г. (ДВ, бр. 77 от 2006 г.).
(2) Работните дневници се съхраняват в срок
не по-малък от две години след края на кален-
дарната година, през която са съставени.
Чл. 9. (1) Превозвачите и ръководителите
на предприятия, извършващи превози за собс-
твена сметка, изготвят за водачите, осъщест-
вяващи превози с моторни превозни средства,
които не попадат в обхвата на Регламент (ЕО)
№ 561/2006 или на Европейската спогодба за
работата на екипажите на превозните средст-
ва, извършващи международни автомобилни
превози (AETR), съставена в Женева на 1 юли
1970 г. (ДВ, бр. 99 от 1995 г.), ратифицирана
със Закон за ратифициране на Европейската
спогодба за работата на екипажите на превоз-
ните средства, извършващи международни ав-
томобилни превози (ДВ, бр. 28 от 1995 г.), ежед-
невни графици за работа по образец (приложе-
ние № 1).
(2) Графикът за работа включва имената на
водача и всички данни за мястото на базиране,
различните периоди на управление, прекъсва-
не на управлението, почивките, друга работа и
периоди, когато водачът е на разположение.
(3) Графиците за работа се подписват от
ръководителя на предприятието или упълно-
мощено от него лице.
(4) Графиците за работа се съхраняват в
предприятието най-малко една година от изти-
чането на периода, обхванат от тях, и се предс-
тавят за проверка на контролните органи.
(5) При поискване извлечение от графика за
работа се предоставя на съответния водач.
Раздел II
Формуляр във връзка със социалното
законодателство, свързано с дейностите
по автомобилния транспорт
Чл. 10. (1) Водач, който при проверка от
контролните органи не може да предостави
необходимите тахографски листа, данни от кар-
тата на водача, ръчни записи или разпечатки,
както се изисква съгласно чл. 15, параграф 7 от
Регламент (ЕИО) № 3821/85, поради това, че е
бил в отпуск по болест, годишен отпуск или е
управлявал превозно средство, попадащо извън
обхвата на Регламент (ЕО) № 561/2006 или на
AETR, предоставя на контролните органи удос-
товерение по образец съгласно Решение на
Комисията от 12 април 2007 г. относно форму-
ляр във връзка със социалното законодателст-
во, свързано с дейностите по автомобилния
транспорт (ОВ L 99/2007 г.).
(2) Удостоверението по ал. 1 се попълва
машинно на един от езиците на Общността и се
подписва от представител на предприятието и
от водача преди началото на пътуването. В слу-
чай на самостоятелно заети водачи водачът
полага два подписа—като представител на пред-
приятието и като водач.
(3) Удостоверението по ал. 1 не се използва
за удостоверяване на дейности, различни от тези,
за които е предназначено.
Г л а в а  ч е т в ъ р т а
КАРТИ ЗА ДИГИТАЛНИ ТАХОГРАФИ
Раздел I
Условия и ред за издаване на карти за
дигитални тахографи
Чл. 11. (1) Картите за дигитални тахогра-
фи се издават от изпълнителния директор на
Изпълнителна агенция “Автомобилна адми-
нистрация”.
(2) Персонализацията на картите се извър-
шва от персонализиращ дигитален център.
(3) Изпълнителна агенция “Автомобилна
администрация” може да възложи отпечатва-
нето на персонализираните карти на външен
изпълнител.
(4) Изпълнителна агенция “Автомобилна
администрация” може да възлага дейности по
изграждането и поддържането на елементи от
системата за издаване на карти за дигитални
тахографи след провеждане на конкурс. Усло-
вията и редът за конкурса се определят със
заповед на изпълнителния директор на Из-
пълнителна агенция “Автомобилна админист-
рация”.
Чл. 12. (1) За издаване на карта на водач се
подава заявление по образец (приложение № 2),
към което се прилагат:
1. копие на свидетелство за управление на
моторно превозно средство;
2. копие на лична карта на български граж-
данин или на карта на продължително или
постоянно пребиваващ в Република България
чужденец;